b'\n_START_ARTICLE_\nWilliam Shakespeare\n_START_SECTION_\nDate biografice\n_START_PARAGRAPH_\nWilliam Shakespeare s-a n\xc4\x83scut \xc8\x99i a crescut \xc3\xaen Stratford-upon-Avon. La v\xc3\xa2rsta de 18 ani, el s-a c\xc4\x83s\xc4\x83torit cu Anne Hathaway, cu care acesta a avut trei copii: Susanna \xc8\x99i gemenii Hamnet \xc8\x99i Judith. \xc3\x8entre anii 1585 \xc8\x99i 1592, Shakespeare a \xc3\xaenceput o carier\xc4\x83 de succes \xc3\xaen Londra ca actor, scriitor \xc8\x99i proprietarul unei p\xc4\x83r\xc8\x9bi a unei companii de teatru numit\xc4\x83 \xe2\x80\x9eOamenii Lordului Chamberlain\xe2\x80\x9d (The Lord Chamberlain\'s Men), mai t\xc3\xa2rziu \xc8\x99tiut\xc4\x83 ca \xe2\x80\x9eOamenii Regelui\xe2\x80\x9d (King\xe2\x80\x99s Men). Se pare c\xc4\x83 dramaturgul s-a retras la Stratford \xc3\xaen jurul anului 1613, unde a murit 3 ani mai t\xc3\xa2rziu. C\xc3\xa2teva recorduri ale vie\xc8\x9bii private ale lui Shakespeare au supravie\xc8\x9buit, dar au existat specula\xc8\x9bii considerabile despre fizicul s\xc4\x83u, sexualitatea \xc8\x99i credin\xc8\x9bele sale religioase, paternitatea operei sale dramatice \xc8\x99i nu numai._NEWLINE_Shakespeare a scris majoritatea lucr\xc4\x83rilor sale cunoscute \xc3\xaentre 1589 \xc8\x99i 1613. Piesele lui de \xc3\xaenceput au fost \xc3\xaen special comedii \xc8\x99i sau drame istorice, genuri pe care el le-a ridicat la punctul de maxim de rafinament \xc8\x99i art\xc4\x83 p\xc3\xa2n\xc4\x83 la sf\xc3\xa2r\xc8\x99itul secolului al XVI-lea. Dup\xc4\x83 aceea, \xc3\xaenainte de aproximativ 1608, a scris \xc3\xaen special tragedii, incluz\xc3\xa2nd cunoscutele  Hamlet, Regele Lear \xc8\x99i Macbeth, considerate unele dintre cele mai str\xc4\x83lucite lucr\xc4\x83ri \xc3\xaen limba englez\xc4\x83. \xc3\x8en ultima parte a vie\xc8\x9bii, Bardul a scris comedii tragice, de asemenea \xc8\x99tiute ca aventuri romantice \xc8\x99i a colaborat cu al\xc8\x9bi dramaturgi._NEWLINE_Multe dintre piesele sale de teatru au fost publicate chiar \xc3\xaen timpul vie\xc8\x9bii sale, \xc3\xaens\xc4\x83 \xc3\xaen edi\xc8\x9bii de diverse calit\xc4\x83\xc8\x9bi \xc8\x99i precizii. \xc3\x8en 1623, doi dintre colegii s\xc4\x83i de teatru au publicat The First Folio, o edi\xc8\x9bie adunat\xc4\x83 din lucr\xc4\x83rile sale dramatice care le include pe toate, \xc3\xaen afar\xc4\x83 de dou\xc4\x83 din piesele de teatru care doar acum sunt recunoscute ca fiind ale lui Shakespeare._NEWLINE_Shakespeare a fost un poet \xc8\x99i dramaturg respectat la vremea lui, dar reputa\xc8\x9bia lui nu a crescut la \xc3\xaen\xc4\x83l\xc8\x9bimile sale actuale \xc3\xaenainte de secolul al XIX-lea. Ideile romantice, \xc3\xaen particular, \xc3\xaent\xc3\xa2mpin\xc4\x83 genialitatea lui Shakespeare, iar victorienii s-au \xc3\xaenchinat lui Shakespeare cu o stim\xc4\x83 pe care George Bernard Shaw a numit-o \xe2\x80\x9eidolatrizarea lui Shakespeare\xe2\x80\x9d. \xc3\x8en secolul XX, munca lui a fost \xc3\xaen repetate r\xc3\xa2nduri recunoscut\xc4\x83 \xc8\x99i redescoperit\xc4\x83 de noile abord\xc4\x83ri ale artei spectacolului de teatru. Piesele sale de teatru r\xc4\x83m\xc3\xa2n c\xc3\xa2t se poate de populare \xc8\x99i ast\xc4\x83zi, fiind permanent studiate, jucate \xc8\x99i reinterpretate \xc3\xaen diverse contexte culturale \xc8\x99i politice \xc3\xaen \xc3\xaentreaga lume._NEWLINE_Shakespeare, dramaturgul cel mai jucat \xc8\x99i mai respectat, inclusiv de c\xc4\x83tre regina Elisabeta I, a colaborat cu teatrul Globe, una dintre cele mai populare scene ale epocii elisabetane, al c\xc4\x83rui ac\xc8\x9bionar par\xc8\x9bial era, \xc8\x99i a c\xc4\x83rui deviz\xc4\x83 era "Totus mundus agit histrionem", reluat\xc4\x83 \xc3\xaen piesa \xe2\x80\x9eCum v\xc4\x83 place\xe2\x80\x9d, o metafor\xc4\x83 a lumii ca scen\xc4\x83 de teatru: "All the world\'s a stage, / And all the men and women merely players: They have their exits and their entrances" (\xe2\x80\x9eLumea \xc3\xaentreag\xc4\x83 este o scen\xc4\x83, / iar b\xc4\x83rba\xc8\x9bii \xc8\x99i femeile sunt simplu/[doar] actorii ei, [cu] propriile lor intr\xc4\x83ri \xc8\x99i ie\xc8\x99iri\xe2\x80\x9d).\n_START_SECTION_\nTinere\xc8\x9be\n_START_PARAGRAPH_\nWilliam Shakespeare a fost fiul lui John Shakespeare, un negustor de m\xc4\x83nu\xc8\x99i de succes \xc8\x99i un membru al consiliului municipal, originar din Snitterfield, \xc8\x99i al lui Mary Arden, fiica unui prosper fermier. El s-a n\xc4\x83scut \xc3\xaen Stratford-upon-Avon \xc8\x99i a fost botezat acolo la 26 aprilie 1564. Ziua sa de na\xc8\x99tere adev\xc4\x83rat\xc4\x83 r\xc4\x83m\xc3\xa2ne ne\xc8\x99tiut\xc4\x83, dar e atribuit\xc4\x83 zilei de 23 aprilie, Ziua Sf\xc3\xa2ntului George (St. George\'s Day). El a fost al treilea copil din opt \xc8\x99i fiul care a supravie\xc8\x9buit cel mai mult._NEWLINE_Cu toate c\xc4\x83 nu exist\xc4\x83 date certe despre prima sa perioad\xc4\x83 de via\xc8\x9b\xc4\x83, cei mai mul\xc8\x9bi biografi sunt de acord c\xc4\x83 Shakespeare a fost probabil educat la Noua \xc8\x98coal\xc4\x83 King (King\xe2\x80\x99s New School) din Stratford, o \xc8\x99coal\xc4\x83 liber privilegiat\xc4\x83 \xc3\xaen 1553, cam la sfert de mil\xc4\x83 de casa sa. \xc3\x8env\xc4\x83\xc8\x9b\xc4\x83m\xc3\xa2ntul liceal a variat calitativ pe durata erei elisabetane, dar planul de \xc3\xaenv\xc4\x83\xc8\x9b\xc4\x83m\xc3\xa2nt a fost dictat de lege \xc3\xaen \xc3\xaentreaga Anglie \xc8\x99i \xc8\x99coala ar fi asigurat o educa\xc8\x9bie intens\xc4\x83 \xc3\xaen gramatica latin\xc4\x83 \xc8\x99i \xc3\xaen studiul limbilor clasice._NEWLINE_La v\xc3\xa2rsta de 18 ani, Shakespeare s-a c\xc4\x83s\xc4\x83torit cu Anne Hathaway \xc3\xaen v\xc3\xa2rst\xc4\x83 de 26 de ani. Curtea consistorial\xc4\x83 a Diocezei de Worcester (\xe2\x80\x9eDiocese of Worcester\xe2\x80\x9d) a emis certificatul de c\xc4\x83s\xc4\x83torie la 27 noiembrie 1582. Ceremonia pare s\xc4\x83 fi fost aranjat\xc4\x83 \xc3\xaen mult\xc4\x83 prip\xc4\x83, dac\xc4\x83 la \xc8\x99ase luni dup\xc4\x83 c\xc4\x83s\xc4\x83torie,  Anne a dat na\xc8\x99tere unei fete, Susanna, botezat\xc4\x83 pe 26 mai 1583. Gemenii, b\xc4\x83iatul Hamnet \xc8\x99i fata Judith, s-au n\xc4\x83scut aproape doi ani mai t\xc3\xa2rziu \xc8\x99i au fost boteza\xc8\x9bi la 2 februarie 1585. Hamnet a murit din cauze necunoscute la v\xc3\xa2rsta de 11 ani \xc8\x99i a fost \xc3\xaengropat la 11 august 1596._NEWLINE_Dup\xc4\x83 na\xc8\x99terea gemenilor, Shakespeare a l\xc4\x83sat pu\xc8\x9bine urme istorice \xc3\xaen documentele vremii, p\xc3\xa2n\xc4\x83 c\xc3\xa2nd este men\xc8\x9bionat c\xc4\x83 face parte din "lumea teatral\xc4\x83" a Londrei \xc3\xaen 1592, iar oamenii de \xc8\x99tiin\xc8\x9b\xc4\x83 se refer\xc4\x83 la perioada cuprins\xc4\x83 \xc3\xaentre 1585 \xc8\x99i 1592 ca \xe2\x80\x9eanii pierdu\xc8\x9bi\xe2\x80\x9d ai lui Shakespeare. Biografii, \xc3\xaen \xc3\xaencercarea de a \xc8\x9bine seama de aceast\xc4\x83 perioad\xc4\x83, au adus la cuno\xc8\x99tin\xc8\x9b\xc4\x83 multe pove\xc8\x99ti nesigure. Nicholas Rowe, primul biograf al lui Shakespeare, a povestit o legend\xc4\x83 a Stratford-ului \xc3\xaen care Shakespeare dispare din ora\xc8\x99 ca s\xc4\x83 scape de acuzarea braconajului de cerb. O alt\xc4\x83 poveste din secolul al 18-lea \xc3\xael are tot pe Shakespeare, care a \xc3\xaenceput cariera teatral\xc4\x83 av\xc3\xa2nd grij\xc4\x83 de caii patronilor de teatru din Londra. John Aubrey ne informeaz\xc4\x83 c\xc4\x83 Shakespeare a fost un \xc3\xaenv\xc4\x83\xc8\x9b\xc4\x83tor provincial. Mul\xc8\x9bi oameni de \xc8\x99tiin\xc8\x9b\xc4\x83 ai secolului al 20-lea au sugerat c\xc4\x83 dramaturgul poate a fost angajat ca \xc3\xaenv\xc4\x83\xc8\x9b\xc4\x83tor de Alexander Hoghton din Lancashire, un proprietar de p\xc4\x83m\xc3\xa2nturi catolic care a numit un oarecare \xe2\x80\x9eWilliam Shakeshafte\xe2\x80\x9d \xc3\xaen testamentul s\xc4\x83u.\n_START_SECTION_\nLondra \xc8\x99i cariera teatral\xc4\x83\n_START_PARAGRAPH_\nNu se \xc8\x99tie exact c\xc3\xa2nd a \xc3\xaenceput Shakespeare s\xc4\x83 scrie, dar aluziile contemporane \xc8\x99i recordurile de performan\xc8\x9b\xc4\x83 arat\xc4\x83 c\xc4\x83 mai multe dintre piesele sale au fost montate pe scen\xc4\x83 la Londra doar dup\xc4\x83 1592. Bardul a fost suficient de bine cunoscut la Londra, at\xc3\xa2t c\xc3\xa2t s\xc4\x83 fie atacat de dramaturgul Robert Greene.\n_START_SECTION_\nRivalitatea cu Christopher Marlowe\n_START_PARAGRAPH_\nA r\xc4\x83mas celebr\xc4\x83 rivalitatea dintre Shakespeare \xc8\x99i redutabilul dramaturg Christopher Marlowe, care a fost ucis \xc3\xaentr-o c\xc3\xa2rcium\xc4\x83, \xc3\xaentr-o ceart\xc4\x83 de be\xc8\x9bivi. Unii istorici presupun c\xc4\x83 Marlowe ar fi fost autorul unora dintre piesele atribuite lui Shakespeare, care provenea dintr-o p\xc4\x83tur\xc4\x83 social\xc4\x83 destul de umil\xc4\x83 \xc8\x99i nu ar fi posedat educa\xc8\x9bia necesar\xc4\x83 pentru a scrie piese sau sonete, teorie care nu a fost demonstrat\xc4\x83. Filmul \xe2\x80\x9eShakespeare \xc3\xaendr\xc4\x83gostit\xe2\x80\x9d ("Shakespeare in Love"), dup\xc4\x83 scenariul scris de dramaturgul englez contemporan Tom Stoppard sus\xc8\x9bine c\xc4\x83 moartea lui Marlowe ar fi fost provocat\xc4\x83 de rivalitatea cu Shakespeare, fapt neconfirmat de istoricii literari englezi.\n_START_SECTION_\nUltimii ani \xc8\x99i moartea\n_START_PARAGRAPH_\nRowe a fost primul biograf care nu a luat \xc3\xaen considerare legenda potrivit c\xc4\x83reia Shakespeare s-ar fi retras la Stratford cu pu\xc8\x9bini ani \xc3\xaenainte s\xc4\x83 moar\xc4\x83, \xc3\xaentruc\xc3\xa2t retragerea de la \xc3\xaentreaga sa munc\xc4\x83 ar fi fost neobi\xc8\x99nuit\xc4\x83 la acel timp. \xc3\x8en acela\xc8\x99i timp, Shakespeare a continuat sa viziteze Londra. \xc3\x8en 1612, el a fost chemat ca martor la Curtea de Instan\xc8\x9b\xc4\x83 privind acordul c\xc4\x83s\xc4\x83toriei fiicei lui Mountjoy, Mary._NEWLINE_Dup\xc4\x83 anii 1606-1607, Shakespeare a scris pu\xc8\x9bine piese de teatru \xc8\x99i nici una nu \xc3\xaei mai este atribuit\xc4\x83 dup\xc4\x83 1613. Ultimele trei piese ale sale au fost colabor\xc4\x83ri, probabil cu John Fletcher, care i-a succedat ca dramaturg \xc3\xaen compania teatral\xc4\x83 \xe2\x80\x9eOamenii regelui\xe2\x80\x9d._NEWLINE_Shakespeare a murit la 23 aprilie 1616. Susanna s-a c\xc4\x83s\xc4\x83torit cu un medic, John Hall, \xc3\xaen 1607, iar Judith s-a c\xc4\x83s\xc4\x83torit cu Thomas Quiney, un podgorean, cu dou\xc4\x83 luni \xc3\xaenainte de moartea lui Shakespeare.\n_START_SECTION_\nOpere\n_START_PARAGRAPH_\nCei mai mul\xc8\x9bi dramaturgi din acea perioad\xc4\x83 au colaborat cu alte persoane cu acelea\xc8\x99i preocup\xc4\x83ri, \xc8\x99i criticii sunt de acord c\xc4\x83 Shakespeare, mai ales \xc3\xaen primii \xc8\x99i ultimii ani din cariera sa, a f\xc4\x83cut acela\xc8\x99i lucru. Unele piese, cum ar fi Titus Andronicus \xc8\x99i primele istorii, r\xc4\x83m\xc3\xa2n controversate, \xc3\xaen timp ce The Two Noble Kinsmen \xc8\x99i Cardenio au foarte bun\xc4\x83 demonstrarea document\xc4\x83rii contemporane. Primele piese au fost influen\xc8\x9bate de scrierile altor dramaturgi elisabetani, \xc3\xaen special Thomas Kyd \xc8\x99i Christopher Marlowe._NEWLINE_Primele lucr\xc4\x83ri oficiale de Shakespeare sunt Richard III \xc8\x99i cele trei p\xc4\x83r\xc8\x9bi din Henry VI, scrise la \xc3\xaenceputul anului 1590, perioad\xc4\x83 cu apetit pentru drama istoric\xc4\x83.\n_START_SECTION_\nPerforman\xc8\x9be\n_START_PARAGRAPH_\nNu e clar pentru care companie a scris Shakespeare primele piese. Printre actorii care au lucrat pentru Shakespeare au fost Richard Burbage, William Kempe, Henry Condell \xc8\x99i John Heminges. _NEWLINE_Ca dramaturg, a scris c\xc3\xa2teva dintre cele mai puternice tragedii \xc8\x99i numeroase comedii. De asemenea, a scris 154 de sonete \xc8\x99i multe poezii. Dintre acestea, unele sunt considerate drept cele mai str\xc4\x83lucitoare opere scrise vreodat\xc4\x83 \xc3\xaen literatur\xc4\x83, datorit\xc4\x83 priceperii lui Shakespeare de a dep\xc4\x83\xc8\x99i nara\xc8\x9biunea \xc8\x99i de a descrie cele mai intime \xc8\x99i profunde aspecte ale naturii umane. Se crede c\xc4\x83 majoritatea operei a scris-o \xc3\xaentre 1585 \xc8\x99i 1613, de\xc8\x99i datele exacte \xc8\x99i cronologia pieselor de teatru atribuite lui nu se cunosc cu precizie._NEWLINE_Influen\xc8\x9ba exercitat\xc4\x83 de Shakespeare asupra vorbitorilor de limba englez\xc4\x83 din \xc3\xaentreaga lume se reflect\xc4\x83 prin recunoa\xc8\x99terea imediat\xc4\x83 a unor citate din piesele lui Shakespeare, titlurile operelor bazate pe fraze din Shakespeare \xc8\x99i numeroasele adapt\xc4\x83ri ale pieselor sale. Alte semne ale influen\xc8\x9bei sale contemporane sunt includerea sa \xc3\xaen primele 10 pozi\xc8\x9bii \xc3\xaentr-un top al "Celor mai importan\xc8\x9bi 100 de britanici", sondaj sponsorizat de BBC, frecventele produc\xc8\x9bii bazate pe operele sale, cum ar fi BBC Television Shakespeare (un set de adapt\xc4\x83ri pentru televiziune ale pieselor sale) \xc8\x99i succesul filmului "Shakespeare in Love" (1998), o fic\xc8\x9biune dedicat\xc4\x83 vie\xc8\x9bii scriitorului, bazat\xc4\x83 pe scenariul unui foarte cunoscut autor dramatic contemporan, Tom Stoppard, care a propus \xc8\x99i o rescriere \xc3\xaen cheie postmodern\xc4\x83 a lui Hamlet, "Rozencrantz \xc8\x99i Guildestern sunt mor\xc8\x9bi". Toate piesele au fost puse \xc3\xaen scen\xc4\x83 la Teatrul Globe a c\xc4\x83rui deviz\xc4\x83 ce se putea citi pe cortina teatrului, era "Totus mundus agit histrionem". Ea reprezenta traducerea \xc3\xaen limba latin\xc4\x83 a unei replici celebre din piesa "Cum v\xc4\x83 place", "Lumea este o scen\xc4\x83 \xc8\x99i oamenii sunt doar actori".\n_START_SECTION_\nEdi\xc8\x9bia princeps\n_START_PARAGRAPH_\n\xc3\x8en 1623, John Heminges \xc8\x99i Henry Condell, doi dintre prietenii lui Shakespeare, de la King\'s Men,  au publicat First Folio (Edi\xc8\x9bia princeps a pieselor lui Shakespeare), o colec\xc8\x9bie a pieselor lui Shakespeare. Acesta con\xc8\x9binea 36 texte, inclusiv 18 tip\xc4\x83rite pentru prima dat\xc4\x83. Multe dintre piese ap\xc4\x83ruser\xc4\x83 deja \xc3\xaen c\xc4\x83r\xc8\x9bi tip\xc4\x83rite in-quarto (realizate din foi de h\xc3\xa2rtie \xc3\xaemp\xc4\x83turite de dou\xc4\x83 ori, pentru a rezulta patru foi mai mici, respectiv opt pagini). Nu exist\xc4\x83 nicio dovad\xc4\x83 c\xc4\x83 Shakespeare ar fi aprobat aceste edi\xc8\x9bii. Alfred Pollard a numit unele dintre ele "versiuni rele", din cauza textelor lor adaptate, parafrazate sau deformate, care prin unele locuri au fost reconstruite din memorie. Aceste versiuni a se caracterizeaz\xc4\x83 \xc8\x99i prin diferen\xc8\x9be \xc3\xaentre textele acelora\xc8\x99i piese. Diferen\xc8\x9bele pot rezulta din erori de copiere sau de imprimare, din note de la actori sau membri ai publicului, sau din documentele proprii ale lui Shakespeare. \xc3\x8en unele cazuri, de exemplu, Hamlet, Troilus \xc8\x99i Cresida \xc8\x99i Othello, Shakespeare ar fi putut revizui textele din edi\xc8\x9biile in-folio. Cu toate acestea, \xc3\xaen cazul Regelui Lear, \xc3\xaen timp ce cele mai multe edi\xc8\x9bii moderne \xc3\xaembin\xc4\x83 diversele variante, versiunea in-folio din 1623 este at\xc3\xa2t de diferit\xc4\x83 de cea din 1608, \xc3\xaenc\xc3\xa2t Shakespeare Oxford le imprim\xc4\x83 pe am\xc3\xa2ndou\xc4\x83, argument\xc3\xa2nd c\xc4\x83 acestea nu pot fi \xc3\xaembinate f\xc4\x83r\xc4\x83 confuzii majore.\n_START_SECTION_\nPoezii\n_START_PARAGRAPH_\n\xc3\x8en 1593 \xc8\x99i 1594, c\xc3\xa2nd teatrele au fost \xc3\xaenchise din cauza ciumei, Shakespeare a publicat dou\xc4\x83 poeme narative pe teme erotice, Venus \xc8\x99i Adonis \xc8\x99i Violul Lucre\xc8\x9biei. Le-a dedicat lui Henry Wriothesley. \xc3\x8en Venus \xc8\x99i Adonis, un nevinovat Adonis respinge avansurile sexuale ale lui Venus, \xc3\xaen timp ce \xc3\xaen Violul  Lucre\xc8\x9biei, so\xc8\x9bia Lucre\xc8\x9bia este violat\xc4\x83 de c\xc4\x83tre desfr\xc3\xa2natul Tarquin. Influen\xc8\x9bat de Metamorfozele lui Ovid, poemele arat\xc4\x83 vinov\xc4\x83\xc8\x9bie \xc8\x99i confuzie moral\xc4\x83 care rezult\xc4\x83 din pofta necontrolat\xc4\x83. Ambele s-au dovedit populare \xc8\x99i au fost de multe ori retip\xc4\x83rite \xc3\xaen timpul vie\xc8\x9bii lui Shakespeare. Al treilea  poem narativ , Pl\xc3\xa2ngerile unui \xc3\xaendr\xc4\x83gostit, \xc3\xaen care o femeie t\xc3\xa2n\xc4\x83r\xc4\x83 se pl\xc3\xa2nge de seducerea ei de c\xc4\x83tre un pretendent conving\xc4\x83tor, a fost tip\xc4\x83rit\xc4\x83 \xc3\xaen prima edi\xc8\x9bie a sonetelor, cea din 1609. Mai mul\xc8\x9bi savan\xc8\x9bi au acceptat acum c\xc4\x83 Shakespeare a scris Pl\xc3\xa2ngerile unui \xc3\xaendr\xc4\x83gostit. Criticii consider\xc4\x83 c\xc4\x83 anumite calit\xc4\x83\xc8\x9bi ale sale fine sunt umbrite de efecte de plumb. Phoenixul \xc8\x99i \xc8\x9bestoasa, tip\xc4\x83rit\xc4\x83 \xc3\xaen Lovea\xe2\x82\xac\xe2\x84\xa2s Martyr a lui Robert Chester \xc3\xaen 1601, jele\xc8\x99te moartea legendarului Phoenix \xc8\x99i a credincioasei \xc8\x9bestoase. \xc3\x8en 1599, dou\xc4\x83 dintre proiectele timpurii ale sonetelor 138 \xc8\x99i 144 au ap\xc4\x83rut \xc3\xaen The Passionate Pilgrim, publicat\xc4\x83 sub numele lui Shakespeare, dar f\xc4\x83r\xc4\x83 permisiunea lui.\n_START_SECTION_\nSonete\n_START_PARAGRAPH_\nPublicate \xc3\xaen 1609, sonetele au fost ultimele lucr\xc4\x83ri non-dramatice ale lui Shakespeare imprimate. Oamenii de \xc8\x99tiin\xc8\x9b\xc4\x83 nu sunt siguri c\xc3\xa2nd fiecare dintre cele 154 de sonete au fost compuse, dar dovezile sugereaz\xc4\x83 c\xc4\x83 Shakespeare a scris sonetele de-a lungul carierei sale pentru un public privat. Pu\xc8\x9bini anali\xc8\x99ti cred c\xc4\x83 colec\xc8\x9bia publicat\xc4\x83 urmeaz\xc4\x83 secven\xc8\x9be destinate lui Shakespeare. El pare s\xc4\x83 fi planificat dou\xc4\x83 serii contrastante: unul despre pofta  necontrolat\xc4\x83 pentru o femeie c\xc4\x83s\xc4\x83torit\xc4\x83 cu un aspect \xc3\xaentunecat \xc8\x99i una despre dragoste \xc8\x99i conflict pentru un t\xc3\xa2n\xc4\x83r echitabil. R\xc4\x83m\xc3\xa2ne neclar dac\xc4\x83 acestea reprezint\xc4\x83 persoane reale. Edi\xc8\x9bia din 1609 a fost dedicat\xc4\x83 domnului W.H. Nu se \xc8\x99tie dac\xc4\x83 acest lucru a fost scris de Shakespeare \xc3\xaensu\xc8\x99i sau de c\xc4\x83tre editorul Thomas Thorpe, ale c\xc4\x83rui ini\xc8\x9biale apar \xc3\xaen josul paginii. Criticii sus\xc8\x9bin c\xc4\x83 sonetele sunt  ca o medita\xc8\x9bie profund\xc4\x83 cu privire la natura iubirii,pasiune sexual\xc4\x83, procreare, moarte, \xc8\x99i timp.\n_START_SECTION_\nIdentitatea sa\n_START_PARAGRAPH_\nAproximativ 150 de ani  la moartea lui Shakespeare, \xc3\xaendoielile au \xc3\xaenceput s\xc4\x83 ap\xc4\x83ra cu privire la calitatea de autor al operelor atribuite lui. Lista candida\xc8\x9bilor alternativi propu\xc8\x99i ii include pe Francis Bacon, Christopher Marlowe, Edward de Vere. Mai multe "teorii de grup" au fost de asemenea propuse. Doar o mic\xc4\x83 parte dintre academicieni cred c\xc4\x83 exist\xc4\x83 un motiv \xc3\xaentreb\xc3\xa2nd atribuirea tradi\xc8\x9bional\xc4\x83, dar interesat \xc3\xaen subiect, \xc3\xaen special teoria oxfordian\xc4\x83 a calit\xc4\x83\xc8\x9bii de autor a lui Shakespeare, continu\xc4\x83 \xc3\xaen secolul 21.\n_START_SECTION_\nAxa timpului vie\xc8\x9bii Bardului\n_START_PARAGRAPH_\nViitorul dramaturg s-a \xc3\xaensurat cu Anne Hathaway, cu opt ani mai \xc3\xaen v\xc3\xa2rst\xc4\x83 dec\xc3\xa2t el, la 28 noiembrie 1582, la  Stratford-upon-Avon, martorii ceremoniei fiind Fulk Sandalls \xc8\x99i John Richardson; c\xc4\x83s\xc4\x83toria se pare c\xc4\x83 fusese gr\xc4\x83bit\xc4\x83 de faptul c\xc4\x83 mireasa era \xc3\xaens\xc4\x83rcinat\xc4\x83. Dup\xc4\x83 c\xc4\x83s\xc4\x83torie, se \xc8\x99tiu pu\xc8\x9bine lucruri despre William Shakespeare, p\xc3\xa2n\xc4\x83 la apari\xc8\x9bia sa la Londra, pe scena literar\xc4\x83._NEWLINE_\xc3\x8en 26 mai 1583, este botezat\xc4\x83 la  Stratford, Susannah, primul copil al lui Shakespeare. Acesta a fost urmat cur\xc3\xa2nd, la 2 februarie 1585, de botezul unui fiu, Hamnet, \xc8\x99i al unei fiice, Judith._NEWLINE_\xc3\x8en 1592, era deja suficient de cunoscut pentru a atrage aten\xc8\x9bia lui Robert Greene, care \xc3\xael acuz\xc4\x83 de plagiat: "o cioar\xc4\x83 parvenit\xc4\x83, \xc3\xaempodobit\xc4\x83 cu penele noastre"._NEWLINE_\xc3\x8en 1596 moare Hamnet \xc8\x99i este \xc3\xaenmorm\xc3\xa2ntat la 11 august 1596. Din cauza asem\xc4\x83n\xc4\x83rii numelor, unii b\xc4\x83nuiesc c\xc4\x83 moartea sa a fost imboldul pentru crearea piesei lui Shakespeare Hamlet, Tragica poveste a lui Hamlet, prin\xc8\x9bul Danemarcei._NEWLINE_\xc3\x8en 1598, Shakespeare se mutase \xc3\xaen parohia Sf. Elena, \xc3\xaen Bishopgate \xc8\x99i apare \xc3\xaen capul unei liste a actorilor la o pies\xc4\x83 (Every Man in his Humor) de Ben Johnson._NEWLINE_Shakespeare devine actor, scriitor \xc8\x99i apoi co-proprietar al unei trupe de teatru, cunoscut\xc4\x83 sub numele de Oamenii lordului Chamberlain \xe2\x80\x93 compania \xc8\x99i-a luat numele, ca \xc8\x99i altele din acea perioad\xc4\x83, dup\xc4\x83 numele sponsorului ei aristocrat. A devenit destul de cunoscut\xc4\x83 pentru ca, dup\xc4\x83 moartea reginei Elisabeta I \xc8\x99i \xc3\xaencoronarea lui James I (1603), noul monarh s\xc4\x83 adopte trupa, care a fost cunoscut\xc4\x83 sub numele Oamenii regelui._NEWLINE_Diverse documente ale unor chestiuni legale \xc8\x99i ale unor tranzac\xc8\x9bii dovedesc c\xc4\x83 Shakespeare devenise o persoan\xc4\x83 important\xc4\x83 \xc3\xaen anii petrecu\xc8\x9bi la Londra. Se descurcase destul de bine pentru a putea cump\xc4\x83ra o proprietate \xc3\xaen cartierul londonez Blackfriars \xc8\x99i de\xc8\x9binea cea de a doua cas\xc4\x83, ca m\xc4\x83rime, \xc3\xaen Stratford._NEWLINE_\xc3\x8en 1609 \xc3\xae\xc8\x99i public\xc4\x83 sonetele, poezii de dragoste majoritatea (126) c\xc4\x83rora - piperate de insinu\xc4\x83ri homoerotice - sunt \xc3\xaenchinate unui t\xc3\xa2n\xc4\x83r (\xe2\x80\x9cfrumos st\xc4\x83p\xc3\xa2n\xe2\x80\x9d), \xc8\x99i restul (28) \xc3\xaenchinate amantei sale, o doamn\xc4\x83 brun\xc4\x83 (the dark lady). Aluziile pe tema amorului masculin sunt un ecou ale situa\xc8\x9biilor ambigue \xc8\x99i jocurilor de cuvinte din comediile sale, \xc8\x99i vor cauza un anumit efort cenzorial din partea lui John Benson care, la dou\xc4\x83zeci \xc8\x99i patru de ani dup\xc4\x83 moartea lui Shakespeare \xc3\xaei publica poemele \xc3\xaen a\xc8\x99a fel \xc3\xaenc\xc3\xa2t s\xc4\x83 ascund\xc4\x83 aspectul lor homoerotic. O admirabil\xc4\x83 traducere \xc3\xaen limba rom\xc3\xa2n\xc4\x83 a sonetelor apar\xc8\x9bine poetului Gheorghe Tomozei._NEWLINE_Shakespeare s-a retras prin 1611 \xc8\x99i a murit \xc3\xaen 1616, pe 23 aprilie, care este probabil motivul tradi\xc8\x9biei de a plasa data na\xc8\x99terii \xc3\xaen aceea\xc8\x99i zi. A fost c\xc4\x83s\xc4\x83torit cu Anne, p\xc3\xa2n\xc4\x83 la moarte. Cele dou\xc4\x83 fiice, Susannah \xc8\x99i Judith, i-au supravie\xc8\x9buit. Susannah s-a c\xc4\x83s\xc4\x83torit cu dr. John Hall \xc8\x99i, mai t\xc3\xa2rziu a fost subiectul unui proces._NEWLINE_Pe piatra lui funerar\xc4\x83 st\xc4\x83 scris: Binecuv\xc3\xa2ntat fie cel ce las\xc4\x83 (\xc3\xaen tihn\xc4\x83) aceste pietre \xc8\x99i blestemat fie cel ce-mi mi\xc8\x99c\xc4\x83 oasele (\xc3\xaen limba englez\xc4\x83 modern\xc4\x83: "Blest be the man that spares these stones, and cursed be he that moves my bones").\n_START_SECTION_\nReligie\n_START_PARAGRAPH_\nUnii cercet\xc4\x83tori sus\xc8\x9bin c\xc4\x83 membri ai familiei lui Shakespeare au fost catolici, \xc3\xaentr-un moment c\xc3\xa2nd practica catolic\xc4\x83 a fost \xc3\xaempotriv\xc4\x83 legii. Mama lui Shakespeare, Mary Arden, cu siguran\xc8\x9b\xc4\x83, a provenit dintr-o familie catolic\xc4\x83.Dovada cea mai puternic\xc4\x83 ar putea fi o declara\xc8\x9bie de credin\xc8\x9b\xc4\x83 catolic\xc4\x83, semnat\xc4\x83 de John Shakespeare, descoperit\xc4\x83 \xc3\xaen 1757 \xc3\xaen fosta sa cas\xc4\x83 din Henley Street. Documentul este acum pierdut, \xc3\xaens\xc4\x83, \xc8\x99i oamenii de \xc8\x99tiin\xc8\x9b\xc4\x83 au opinii diferite privind autenticitatea lui. \xc3\x8en 1591, autorit\xc4\x83\xc8\x9bile au raportat c\xc4\x83 John a evitat biserica "de team\xc4\x83 de proces pentru datorii", o scuz\xc4\x83 catolic\xc4\x83 comun\xc4\x83. \xc3\x8en 1606, fiica lui William, Susanna, a fost enumerat\xc4\x83 printre cei care nu au reu\xc8\x99it s\xc4\x83 participe la comuniunea de Pa\xc8\x99ti din Stratford. Oamenii de \xc8\x99tiin\xc8\x9b\xc4\x83 n-au izbutit s\xc4\x83 g\xc4\x83seasc\xc4\x83 dovezi at\xc3\xa2t pentru, c\xc3\xa2t \xc8\x99i \xc3\xaempotriv\xc4\x83 catolicismului lui Shakespeare \xc3\xaen scenele lui, dar adev\xc4\x83rul este imposibil de dovedit, oricum.\n_START_SECTION_\nOrientarea sexual\xc4\x83\n_START_PARAGRAPH_\nDespre William Shakespeare se afirm\xc4\x83 c\xc4\x83 ar fi fost homosexual sau bisexual, \xc3\xaen baza unor sonete pe care le-ar fi dedicat unui t\xc3\xa2n\xc4\x83r. (sunt incriminate de fapt doar c\xc3\xa2teva versuri) Obiceiul de a dedica sonete unor persoane, b\xc4\x83rba\xc8\x9bi sau femei, de multe ori protectori sau mecena ai arti\xc8\x99tilor, era totu\xc8\x99i r\xc4\x83sp\xc3\xa2ndit \xc3\xaen epoc\xc4\x83. Se presupune  c\xc4\x83 persoanele c\xc4\x83rora le-ar fi fost dedicate sonetele ar fi Henry Wriothesley, 3rd Earl of Southampton \xc8\x99i William Herbert, 3rd Earl of Pembroke, despre care se spune c\xc4\x83 ar fi ar\xc4\x83tat foarte bine \xc3\xaen tinere\xc8\x9be. Nu este sigur dac\xc4\x83 termenul "love" avea aceea\xc8\x99i accep\xc8\x9biune cu cea de azi, \xc3\xaen vremea lui Shakespeare. Ceea ce este \xc3\xaens\xc4\x83 cert, este c\xc4\x83 "Marele Will" s-a c\xc4\x83s\xc4\x83torit de t\xc3\xa2n\xc4\x83r cu Anne Hathaway, a avut trei copii \xc8\x99i o via\xc8\x9b\xc4\x83 de familie normal\xc4\x83, dublat\xc4\x83 de aventuri extra-conjugale, o anume "Dark Lady" fiind pomenit\xc4\x83 adesea \xc3\xaen poemele sale. Nici o surs\xc4\x83 contemporan\xc4\x83 nu face nici m\xc4\x83car aluzie la pretinsele sale preferin\xc8\x9be homosexuale. Istorici serio\xc8\x99i au demontat aceste presupuneri, ar\xc4\x83t\xc3\xa2nd c\xc4\x83 poemele lui Shakespeare au mai degrab\xc4\x83 un caracter fic\xc8\x9bional, aspect relativ frecvent \xc3\xaen literatura epocii.\n_START_SECTION_\nPortret\n_START_PARAGRAPH_\nNu exist\xc4\x83 nici o descriere scris\xc4\x83 a aspectului fizic al lui Shakespeare \xc8\x99i nici o dovad\xc4\x83 c\xc4\x83 el a comandat vreodat\xc4\x83 un portret, astfel gravura Droeshout, pe care Ben Jonson a aprobat-o ca fiind foarte asem\xc4\x83n\xc4\x83toare cu chipul real, \xc8\x99i monumentul lui din Stratford furniza cele mai bune dovezi legate de aspectul s\xc4\x83u.\n_START_SECTION_\nInfluen\xc8\x9ba lui Shakespeare asupra scriitorilor rom\xc3\xa2ni. Regizori rom\xc3\xa2ni care i-au montat piesele\n_START_PARAGRAPH_\nOpera lui Shakespeare a exercitat o puternic\xc4\x83 influen\xc8\x9b\xc4\x83 asupra scriitorilor rom\xc3\xa2ni. Traducerea operei sale a fost \xc3\xaenceput\xc4\x83 de Petre Carp, rivalul politic al lui Titu Maiorescu, \xc3\xaen vreme ce poetul Mihai Eminescu va descrie \xc3\xaen poezia postum\xc4\x83 C\xc4\x83r\xc8\x9bile admira\xc8\x9bia pentru opera sa, declar\xc3\xa2ndu-l prieten drag al sufletului meu. O bun\xc4\x83 parte din piesele neterminate scrise de el poart\xc4\x83 amprenta influen\xc8\x9bei sale. \xc3\x8en epoca interbelic\xc4\x83 Drago\xc8\x99 Protopopescu, Haig Acterian sau Mihail Sebastian, care descrie \xc3\xaen Jurnalul s\xc4\x83u procesul anevoios de traducere a sonetelor lui, vor da un nou imbold recept\xc4\x83rii lui Shakespeare \xc3\xaen Rom\xc3\xa2nia. Printre scriitorii contemporani care au recunoscut deschis influen\xc8\x9ba operei sale se num\xc4\x83r\xc4\x83 \xc8\x99i dramaturgul Marin Sorescu, autorul piesei V\xc4\x83rul Shakespeare, \xc8\x99i poetul Vasile Voiculescu, autorul unui volum de sonete intitulat, Ultimele sonete \xc3\xaenchipuite ale lui William Shakespeare, dar \xc8\x99i piesa lui Eugen Ionescu, Macbett. Dramele sale au fost montate de mari regizori de teatru rom\xc3\xa2ni, din perioada 1870 p\xc3\xa2n\xc4\x83 \xc3\xaen zilele noastre, printre ace\xc8\x99tia num\xc4\x83r\xc3\xa2ndu-se \xc8\x99i mont\xc4\x83rile unor regizori ca Liviu Ciulei, Alexandru Darie, Radu Afrim, C\xc4\x83t\xc4\x83lina Buzoianu, Ion Sapdaru, Vlad Mugur sau Beatrice Bleon\xc8\x9b.\n_START_SECTION_\nOpera\n_START_PARAGRAPH_\nOpera sa include 37 de piese de teatru terminate, una neterminat\xc4\x83, \xc3\xaentre care 17 comedii, piese istorice, tragedii, sonete.'